Projekts

|  |
| --- |
|  |

LATVIJAS REPUBLIKAS MINISTRU KABINETS

2019. gada \_\_\_. \_\_\_\_\_\_\_\_\_ Noteikumi Nr.

Rīgā (prot. Nr. )

**Grozījumi Ministru kabineta 2016.gada 5.janvāra noteikumos Nr.20 “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem”**

Izdoti saskaņā ar likuma

"Par nodokļiem un nodevām"

64.pantu, 97.panta pirmo daļu,

99.panta pirmo daļu un

100.panta piekto daļu

Izdarīt Ministru kabineta 2016. gada 5. janvāra noteikumos Nr.20 “Kārtība, kādā finanšu iestāde izpilda finanšu kontu pienācīgas pārbaudes procedūras un sniedz Valsts ieņēmumu dienestam informāciju par finanšu kontiem” (Latvijas Vēstnesis, 2016, 9. nr.; 2017, 8. nr.; 2018, 73. nr.) šādus grozījumus:

1. Izteikt 17. punktu šādā redakcijā:

“17. Finanšu iestāde nevar paļauties uz klienta paša apliecinājumu (turpmāk – apliecinājums), ja finanšu iestāde zina vai tai ir pamats zināt, ka apliecinājums ir nepareizs vai nepatiess, tai skaitā šādos gadījumos:

17.1. apliecinājums ir nepilnīgs attiecībā uz apliecinājumā norādīto informāciju;

17.2. apliecinājumā ir iekļauta informācija, kas ir pretrunā klienta sniegtajai informācijai;

17.3. finanšu iestādei ir informācija par klienta citu kontu, kas ir pretrunā klienta sniegtajai informācijai.”

2. Papildināt noteikumus ar 17.1 un 17.2 punktu šādā redakcijā:

“17.1 Finanšu iestāde nevar paļauties uz dokumentāriem pierādījumiem, ja tā zina vai tai ir pamats zināt, ka dokumentārie pierādījumi ir nepareizi vai nepatiesi, tai skaitā šādos gadījumos:

17.1 1. sniegtie dokumentārie pierādījumi pietiekami neapliecina klienta identitāti;

17.1 2. dokumentārie pierādījumi ietver informāciju, kas ir pretrunā klienta sniegtajai informācijai par tā statusu;

17.1 3. finanšu iestādei ir informācija par klienta citu kontu, kas ir pretrunā klienta statusam;

17.1 4. dokumentārie pierādījumi ietver par maz nepieciešamās informācijas, lai noteiktu personas statusu.

17.2 Ja ārpakalpojuma sniedzējs veic apliecinājumu izskatīšanu un uzglabāšanu, ir pamats uzskatīt, ka finanšu iestāde zina pakalpojuma sniedzēja rīcībā esošu, ar apliecinājumiem saistītu informāciju.”

3. Papildināt noteikumus ar 18.1 punktu šādā redakcijā:

“18.1 Par apstākļu izmaiņām var uzskatīt:

18.1 1. izmaiņas, kā rezultātā tiek iegūta papildu informācija par personas statusu vai ir pretrunā informācijai par personas statusu;

18.1 2. izmaiņas vai papildu informāciju par klienta kontu (ieskaitot izmaiņas informācijā par konta turētāju);

18.1 3. to, ka izmaiņas vai papildu informācija par kontu, kas ir saistīts ar ziņojamo kontu, konstatēta, piemērojot šo noteikumu 58.1., 58.2. un 58.3. apakšpunktu, ja šīs izmaiņas vai papildu informācija ietekmē konta turētāja statusu.”

4. Papildināt noteikumus ar 19.1 punktu šādā redakcijā:

“19.1 Finanšu iestāde uzglabā informāciju par veiktajiem pasākumiem un pierādījumus, kuri izmantoti, veicot pienācīgās pārbaudes procedūras, vismaz piecus gadus no brīža, kad finanšu iestāde ir sniegusi Valsts ieņēmumu dienestam informāciju par ziņošanai pakļauto kontu, uz kuru attiecas uzglabātā informācija.”

5. Papildināt noteikumus ar 22.1 punktu šādā redakcijā:

“22.1 Par konta turētāja pašreizējo dzīvesvietas adresi uzskata to adresi, kas ir pēdējā dzīvesvietas adrese, kuru finanšu iestāde, kas sniedz ziņojumu, ir reģistrējusi attiecībā uz konta turētāju. Par pašreizējās dzīvesvietas adresi nav uzskatāma korespondences adrese, kuru izmantojot komunikācijai ar klientu, tiek saņemts paziņojums par sūtījuma nepiegādi.”

6. Papildināt 25. punktu aiz vārda “par” ar vārdu “katras”.

7. Aizstāt 34. punktā vārdu “tās” ar vārdu “katru”.

8. Aizstāt 37. punktā skaitļus un vārdu “30. un 32.” ar vārdu un skaitli “un 30.”.

9. Papildināt noteikumus ar 37.1 punktu:

“37.1 Finanšu iestāde īsteno attiecīgas procedūras, lai nodrošinātu, ka klientu individuālās apkalpošanas speciālists reizi gadā apstiprina, ka tā pārziņā esošo konta turētāju statuss atbilst finanšu iestādes rīcībā esošai informācijai par konta turētāja statusu.”

10. Papildināt 38. punktu aiz vārda “par” ar vārdu “katras”.

11. Papildināt 46. punktu ar 46.3.3. un 46.4. apakšpunktu šādā redakcijā:

“46.3.3. finanšu iestāde nosaka, vai pasīva nefinanšu juridiskā veidojuma patiesais labuma guvējs ir persona, par kuru jāsniedz ziņojums, pamatojoties uz šo noteikumu 46.3.1. apakšpunktā minēto informāciju, ja nevar iegūt šo noteikumu 46.3.2. apakšpunktā minēto informāciju. Ja finanšu iestādes rīcībā nav šo noteikumu 46.3.1. apakšpunktā minētās informācijas un tā nevar iegūt šo noteikumu 46.3.2. apakšpunktā minēto informāciju, nekādas tālākas darbības nav nepieciešamas līdz apstākļu maiņai, pēc kuras viena vai vairākas pazīmes tiek attiecinātas uz attiecīgā konta patiesā labuma guvēju.

46.4. Ja šo noteikumu 46.1., 46.2., 46.3. apakšpunktā minētajā kārtībā iegūtā informācija liecina, ka konta turētājs ir pasīvs nefinanšu juridisks veidojums ar vienu vai vairākiem patiesajiem labuma guvējiem, kuri ir nodokļu rezidenti iesaistītajā valstī, finanšu iestāde attiecīgo kontu uzskata par ziņošanai pakļautu kontu.”

12. Izteikt 49. punktu jaunā redakcijā:

“49. Ja finanšu iestāde identificē apstākļu maiņu attiecībā uz iepriekšpastāvējušu juridiskā veidojuma kontu un tādēļ zina vai tai ir pamats zināt, ka sākotnējais apliecinājums ir nepareizs vai nepatiess, finanšu iestāde no jauna nosaka konta statusu, veicot šādas darbības:

49.1. lai noskaidrotu, vai konta turētājs ir persona, par kuru jāsniedz ziņojums, finanšu iestāde iegūst jaunu apliecinājumu vai nodokļu maksātāja pamatojumu vai dokumentāru pierādījumu, kas pamato jau iesniegtā apliecinājuma vai dokumentu pareizību, un saglabā to kopijas vai atzīmē par šāda pamatojuma vai dokumentu esamību. Ja finanšu iestāde neiegūst minēto informāciju, tā uzskata konta turētāju par personu, par kuru jāsniedz ziņojums attiecībā uz katru identificēto iesaistīto valsti.

49.2. lai noskaidrotu, vai konta turētājs ir finanšu iestāde, aktīvs nefinanšu juridisks veidojums vai pasīvs nefinanšu juridisks veidojums, finanšu iestāde iegūst papildu dokumentāciju vai, ja nepieciešams, apliecinājumu. Ja finanšu iestāde neiegūst papildu dokumentāciju vai apliecinājumu, tā uzskata konta turētāju par pasīvu nefinanšu juridisku veidojumu.

49.3. lai noskaidrotu, vai pasīva nefinanšu juridiska veidojuma patiesais labuma guvējs ir persona, par kuru jāsniedz ziņojums, finanšu iestāde iegūst jaunu apliecinājumu vai nodokļu maksātāja pamatojumu vai dokumentāru pierādījumu, kas pamato jau iesniegtā apliecinājuma vai dokumentu pareizību, un saglabā to kopijas vai atzīmē par šāda pamatojuma vai dokumentu esamību. Ja finanšu iestāde neiegūst jaunu apliecinājumu vai pamatojumu jau iesniegtajam apliecinājumam vai dokumentāciju, finanšu iestāde ir tiesīga paļauties uz šo noteikumu 23. punktā minētajām pazīmēm, kas ir finanšu iestādes rīcībā.”

13. Papildināt noteikumus ar 49.1 punktu:

“49.1 Šo noteikumu 49. punktā minētās procedūras piemēro līdz vienam no šādiem termiņiem (atkarībā no tā, kurš iestājas vēlāk):

49.1.1. līdz dienai, kad ir pagājušas 90 dienas, kopš finanšu iestāde ir noskaidrojusi attiecīgās apstākļu izmaiņas;

49.1.2. attiecīgā kalendāra gada vai cita attiecīgā ziņošanas perioda pēdējai dienai.”

14. Papildināt noteikumus ar 52.1 punktu:

“52.1 Ja finanšu iestāde identificē apstākļu maiņu attiecībā uz jauna juridiskā veidojuma kontu un tādēļ zina vai tai ir pamats zināt, ka sākotnējais apliecinājums vai cita dokumentācija saistībā ar kontu ir nepareiza vai nepatiesa, finanšu iestāde no jauna nosaka konta statusu saskaņā ar šo noteikumu 6. nodaļu.”

Ministru prezidents A. K. Kariņš

Finanšu ministrs J.Reirs